24. Oktober. ( 69 ) Overordentligt Møde. 



5. Efter Festen har Selskabet endvidere modtaget: „N. G. 

 DuNÉR. Tal vid K. Vetenskaps-Akademiens minnesfest 

 den 24. Oktober 1901, trehundraårsdagen af Tycho 

 Brahes dod". 



Tyge Brahes Karakter og- Aandspræg* 



af 



J. A. Fridericia. 



Fra mange Sider af den civiliserede Verden rettes idag 

 Blikket mod Graven i Teinkirken, paa flere Steder afholdes 

 Højtideligheder til den store afdødes Minde. I Udlandet 

 er det dog overvejende den udholdende Forsker, den geniale 

 Videnskabsmand, Fyrsten i Astronomiens Rige, hvis Navn og 

 Gerning man fejrer. Flerhjemme vender Tanken sig selvfølge- 

 lig ogsaa i denne Retning, og om lidt vil et andet Medlem 

 af vort Selskab tolke for os Tyge Brahes Betydning i denne 

 Henseende. Men for os Danske har Dagen tillige en anden 

 Værdi. Den er en Mindedag om en af vore største og be- 

 rømteste Landsmænd, om en af de mærkeligste og ejen- 

 dommeligste af de Personligheder^ vor fædrene Jord har fostret. 

 Derfor maa det være mig tilladt at tale til Dem om Tyge 

 Brahe netop som Personlighed, at forsøge paa at give et 

 Bidrag til Bestemmelsen af hans Karakter og hans Aands- 

 præg. 



Der er Mennesker, som har dybtgaaende Karaktersvag- 

 heder, men som evner at skjule dem, ofte endog i den Grad, 

 at der over disse Svagheder kommer til at hvile et Dække, 

 svært at gennemskue for den nærstaaende Samtid, uigennem- 

 trængeligt for den fjernere Eftertid og for Historien. Der er 

 andre, hvis Svagheder træder langt mere udvendigt frem, lette 



